બીજું, નિડરતાથી જવાબભરી કામ કરવામાં ગમે તે પરિણામો ભોગવવાની તૈયારી. એમાં મૃત્યુનો પણ સમાવેશ થાય છે. મારાં કેટલાંક લખાણો વાંચીને એક બહેને મને પૂછ્યું હતું, “ફાધર વર્ગીસ, આપને આવું બધું લખવામાં ડર લાગતો નથી? RTI કર્મશીલોની હત્યા અને પોલીસ એન્કાઉન્ટરોની વાત તમે વાંચતા નથી?” મેં એમને કહ્યું, મને મૃત્યુનો ભય નથી. ગમે ત્યારે મૃત્યુને ભેટવાની મારી તૈયારી છે. એટલે હરહમેશાં મારી સંભાળ રાખનાર ઈશ્વર સિવાય હું કોઈનો ભય રાખતો નથી.” “પણ સાચવજો, ફાધર”, બહેને કહ્યું.